**TIRGUS IZPĒTE**

**Elektrotransporta (vieglo transportlīdzekļu un autobusu) uzlādes iekārtu vadības un monitoringa sistēmas izstrāde, piegāde, uzturēšana**

JAUTĀJUMI UN ATBILDES (18.12.2024.)

*“\*”- \*Saglabāts jautājumu oriģinālteksts*

|  |  |
| --- | --- |
| **Pretendenta jautājums\*** | **Pasūtītāja atbilde** |
| 1. Vai  Rīgas Satiksme tirgus izpētē pieļauj starptautiski atzītu sistēmu ražotāju piedāvātās sistēmas, ja tie ir mākoņrisinājumi un pieeja tām ir organizēta caur interneta pārlūku? Tehniskajā specifikācijā ir prasība 1.1.1.3. Sistēmas uzstādīšana Pasūtītāja infrastruktūrā savukārt 1.4 punkts paredz, ka Sistēma pāriet Pasūtītāja īpašumā - nosacijumi, kas nebūtu iespējami mākoņpakalpojuma gadījumā.Vēlamies norādīt, ka jau gatavas sistēmas izmantošana ļautu to pieslēgt ievērojami ātrāk, nekā prasītajos 6 mēnešos (piem. - 1 mēnesī). | Nē, sistēmu paredzēts uzstādīt mūsu infrastruktūrā, mākoņpakalpojumi nav pieļaujami dēļ kiberdrošības, to nosaka arī Tehniskās specifikācijas punkts “2.10.6. Sistēmai jādarbojas Pasūtītāja iekšējā tīklā bez piekļuves publiskam tīklam, jāveic Sistēmas konfigurācija atbilstoši Pasūtītāja tīkla iestatījumiem.” |
| 2. Vai līguma izpildes laikā staciju skaits var mainīties un kāds ir to maksimālais skaits? Patreizējās piedāvātās norēķinu shēmas neparedz izmaksu piesaistīšanu apkalpojamo staciju skaitam, kas ir parastais norēķinu modelis šādu sistēmu / pakalpojumu nodrošinātājiem papildus sistēmas ieviešanas izmaksām. | Jā, līguma izpildes laikā pieslēdzamo iekārtu skaits var mainīties, maksimālais skaits šobrīd nav zināms. Punkts nosaka, ka “2.1.4. Pretendents nodrošina, ka Sistēmai var pieslēgt neierobežota skaita uzlādes iekārtas, kas atbalsta atvērto uzlādes punktu protokolu OCPP 1.6 vai jaunāku, nodrošinot, ka uzlādes iekārtu pieslēgšanu arī var veikt Pasūtītājs atbilstoši sistēmas instrukcijām”. Un savukārt Finanšu piedāvājumā punkts 4.4. nosaka, ka “Izmaksas par Pretendenta veiktajiem uzlādes iekārtu pieslēgšanas darbiem Sistēmai līguma darbības laikā. Pretendents norāda maksu, ja tāda tiek piemērota. Šeit Pretendents norāda tikai tās pieslēgšanas izmaksas iekārtām, kas nav norādītas Tehniskās specifikācijas 2.1.1.punktā.” |

*Atbildi sagatavoja: Sandijs Ikaunieks, Informācijas sistēmu daļas IT projektu vadītāja un*

*Astra Bērziņa, Iepirkumu un līgumu pārvaldības daļas Tirgus izpētes un iepirkumu metodoloģijas nodaļas iepirkumu speciāliste.*